Auringonkukkaöljyä pullossa.
**Auringonkukkaöljy** saadaan uuttamalla tai puristamalla auringonkukan (*Helianthus annuus*) siemenistä. Sitä on käytetty perinteisesti paistorasvana ja kosmetiikassa pehmentäjänä. 

Auringonkukkaöljyn rasvahappojakauma riippuu hyvin paljon siitä, mitä lajiketta öljyn valmistukseen on käytetty. Suomessa myydyn auringonkukkaöljyn rasvahapoista yli 60 prosenttia on monityydyttymätöntä linolihappoa, minkä vuoksi se ei sovellu paistamiseen. 

Pohjois-Amerikassa on siirrytty käyttämään etupäässä paistamiseen soveltuvaa auringonkukkaöljyä, jossa on 65 prosenttia öljyhappoa. Myös korkean eli yli 80-prosenttisen öljyhappopitoisuuden omaavista lajikkeista valmistetun auringonkukkaöljyn suosio on kasvamassa, sillä se säilyy vielä kauemmin kuin 65-prosenttinen öljy. Korkean öljyhappopitoisuuden auringonkukkaöljyssä on vain 4 prosenttia monityydyttymätöntä rasvaa ja 84 prosenttia kertatyydyttymätöntä rasvaa.

Elintarviketeollisuutta varten on kehitetty auringonkukkaöljy, joka sisältää 72 prosenttia öljyhappoa ja 18 prosenttia tyydyttynyttä steariinhappoa (*HOHS sunflower oil*). Sillä korvataan trooppisista öljyistä valmistettuja osittain kovetettuja kasvirasvoja. Kyseinen öljy on kiinteää huoneenlämmössä ja sitä käytetään esimerkiksi paistamiseen ja margariinin, jäätelön ja suklaan valmistukseen. Se soveltuu hyvin paistamiseen, koska ei hapetu herkästi korkeissa lämpötiloissa. Se vaatii kuitenkin rasvanmuuntelukäsittelyn, ennen kuin sitä voi käyttää leivonnaisten ja suklaan valmistukseen.

Auringonkukkaöljyssä on rypsiöljyä vähemmän omega-3-rasvahappohin kuuluvan EPA:n esiastetta alfalinoleenihappoa.

Auringonkukkaöljyssä on runsaasti E-vitamiinia.

Suurimmat tuottajamaat
----------------------

| Auringonkukkaöljyn tuotanto – 2019 |
| --- |
| Valtio | (milj. tonnia) |
|  Ukraina | 5,836 |
|  Venäjä | 5,418 |
|  Argentiina | 1,145 |
|  Turkki | 1,100 |
|  Unkari | 0,687 |
|  Romania | 0,533 |
|  Ranska | 0,533 |
|  Bulgaria | 0,525 |
|  Espanja | 0,493 |
|  Kazakstan | 0,320 |
| **Maailma** | **20.039** |
| Lähde: FAO / Yhdistyneet kansakunnat |

Maatalousjörjestö FAO:n mukaan vuonna 2019 auringonkukkaöljyn neljä suurinta tuottajaa olivat Ukraina, Venäjä, Argentiina ja Turkki. Oheinen taulukko luetteloi ne kymmenen valtiota, joiden auringonkukkaöljyn vuosituotanto ylitti 300 000 tonnia (2019).

Katso myös
----------

* Maapähkinäöljy

Lähteet
-------

1. ↑  Elintarvike - Fineli *fineli.fi*. Viitattu 7.9.2021.
2. 1 2 3  Types of sunflower oil available (pdf) National Sunflower Association.  (englanniksi)
3. 1 2  Four types of sunflower oil National Sunflower Association.  (englanniksi)
4. ↑  Is Sunflower Oil Healthy? *Healthline*.  3.3.2020. Viitattu 7.9.2021. (englanniksi)
5. ↑  Processing of High Oleic-High Stearic Sunflower Oil: Achievements and Challenges.
6. ↑  Yle.fi: Mikä tekee kasviöljystä terveellisen? Viitattu 1.7.2020.
7. ↑  Sunflower oil fatty acid profile  2018. National Sunflower Association.
8. ↑  Sunflower oil production, 2019; Crops/Regions/World list/Production Quantity; epävirallinen data (Huom1. Venäjän federaation tilastoatrvo saattaa sisältää esimerkiksi Venäjän miehittän Krimin autonimisen tasavallan alueella tuotettuja auringonkukkaöljyeriä. Koska alue ei kansainvälisen ole osa Venäjää, tulee maan tilastolukua tarkastella kriittisesti.)  2019. UN Food and Agriculture Organization (FAOSTAT). Viitattu 25.5.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Auringonkukkaöljy**.
* Fineli: Auringonkukkaöljyn ravintosisältö (Arkistoitu – Internet Archive)
* National Sunflower Association: Sunflower Oil (englanniksi)